आपकी शरारतों से नहीं, इस वजह से बड़े भाई-बहन को आता है ज्यादा गुस्सा  
बड़े भाई-बहन के गुस्से पर हुई रिसर्च
रिसर्च में बताया क्यों आता है उन्हें गुस्सा
6838 बच्चों पर हुई रिसर्च
हाल ही में हुए एक अध्ययन में यह बात सामने आयी है कि एक से अधिक भाई बहन होने की स्थिति में एक बच्चे के अधिक बदमाश या शरारती बनने का जोखिम रहता है. इनमें पहले जन्म लेने वाले बच्चे या बड़े भाई के हिंसक बनने की संभावना अधिक होती है. 
ब्रिटेन स्थित वारविक विश्वविद्यालय के डीटर वोक ने बताया, ‘‘भाई बहन की बदमाशी पारिवारिक हिंसा का एक सतत स्वरूप है. इसे अक्सर माता-पिता और स्वास्थ्य पेशेवर बच्चों के बड़े होने के एक सामान्य तरीके के रूप में देखा जाता है. हालांकि, इस बात के भी प्रमाण बढ़ रहे हैं कि इससे अकेलापन, अवगुण और मानसिक समस्या का लंबे समय तक असर रहता है.''
डेवलपमेंटल साइकोलॉजी में प्रकाशित इस अध्ययन के दौरान ब्रिटेन के 6838 बच्चों के डेटा का विश्लेषण किया गया है. अध्ययन में शामिल सभी बच्चों का जन्म या तो 1991 में अथवा 1992 में हुआ है. इन बच्चों को चार श्रेणियों में बांटा गया था. जब बच्चे पांच साल के हुए तो उनकी मां ने बताया कि वे कितनी बार घर में अपराध का शिकार बने अथवा बदमाशी की.